ঘোরতর গোলযোগ। লিঙ্গবৈষম্যের কুতুব মিনার। অবিশ্বাস্য হুমকি।
মেয়েদের মোবাইল ব্যবহার নিয়ে বিপুল আপত্তি। ‘বিনা কারণে’ নয়, রীতিমতো সকারণ। এবং সেই সব ‘কারণ’ বেশ বড় আকারের ফ্লেক্স-এ ছেপে জনসমক্ষে টাঙানো। 
উপরের ছবিটি সম্প্রতি ভাইরাল হয়েছে ফেসবুকে। কে বা কারা এমন কীর্তি করেছে, তার উত্তর জানা না গেলও, তারা যে ঠান্ডা মাথাতেই কম্মোটি সেরেছে, তা এই ফতোয়ার ভাষা থেকেই মালুম। এর আগে মেয়েদের ফেসবুক, হোয়াটসঅ্যাপ নিয়ে পাবলিকের আপত্তির কথা জানা গিয়েছিল। খবরের কাগজে ‘পাত্রী চাই’-এর বিজ্ঞাপনেও সোশ্যাল মিডিয়া থেকে দূরে থাকা পাত্রী কামনা করে শ্রেণিবদ্ধ বিজ্ঞাপন বেরিয়াছিল। কিন্তু এবারে সেই সমস্ত কিছুকে ছাপিয়ে গিয়েছে এই বিজ্ঞপ্তি। 

এই সেই নোটিস। ছবি: রুদ্রপ্রসাদ চক্রবর্তীর ফেসবুক অ্যাকাউন্ট থেকে
গোটা ফেসবুক জুড়ে বাঙালি হল্লায় মেতেছে এই ছবিটিকে ঘিরে। কোন উন্মাদ এমনটা করতে পারে, তা নিয়ে মশগুল বাঙালি নেটিজেনবর্গ। বিবিধ বিচিত্র কমেন্ট ও রসময় জিফ পোস্ট-এ ভরে গিয়েছে ছবিটির শেয়ার-কর্তাদের কমেন্টবক্স। আপনি কী বলেন, সেটা জানতে মন বড় আকুলি-বিকুলি করছে।